Diari Oficial de la Generalitat Valenciana


Sumari del DOGV 5335, del 30-08-2006 (2006/9640)

ORDE de 21 de juliol de 2006, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat .Academia Didáctica., de Castelló de la Plana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5335

Data del DOGV
:   30-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9640


Data del document
:   21-07-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * centre d'ensenyament
    * ensenyament professional
    * ensenyament privat

ORDE de 21 de juliol de 2006, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat .Academia Didáctica., de Castelló de la Plana. [2006/9640]  
L'expedient ha sigut iniciat a instància del representant de la titularitat del centre docent privat .Academia Didáctica., número de codi 99238886, situat al carrer Major, 82, de Castelló de la Plana, el qual sol.licita la modificació de l'autorització per a impartir el Cicle Formatiu de Grau Mitjà d'Equips i Instal.lacions Electrotècniques, en substitució del Cicle Formatiu de Grau Mitjà d'Equips Electrònics de Consum i l'ampliació d'una unitat en torn de vesprada del Cicle de Grau Mitjà de Gestió Administrativa.  
El Servici de Projectes i Construccions Educatives de la Direcció General de Règim Econòmic ha emés un informe el 31 de maig del 2006, sobre l'adequació de les instal.lacions proposades per a impartir els ensenyaments sol.licitats, quant a espais educatius es referix, al que disposa la legislació aplicable, les dites instal.lacions no han variat respecte a les que es van tindre en compte per a la transformació automàtica de les unitats autoritzades per a impartir Formació Professional de primer grau, en unitats autoritzades per a impartir Cicles Formatius de Grau Mitjà.  
L'expedient ha sigut tramitat per la direcció territorial de Cultura, Educació i Esport de Castelló, i inclou informe favorable de la Inspecció Educativa pel que fa a la relació de professors i titulacions respectives, de conformitat amb la legislació aplicable.  
Atès que el centre té autorització d'obertura i funcionament en el nivell educatiu que es modifica.  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; l'Orde de 24 d'abril de 1996, (BOE de 03.05.96), per la qual es regula l'adequació de les autoritzacions dels centres privats de formació professional, primer i segon grau, per a la implantació dels cicles formatius de grau mitjà, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Modificar l'autorització per a impartir cicles formatius de formació professional específica al centre que a continuació s'indica, en els termes que s'hi especifiquen.  
Centre: Academia Didáctica  
Titular: Centro de Formación Profesional Didáctica, SL  
Domicili: C/ Major, 82  
Localitat: Castelló de la Plana  
Província: Castelló  
Codi: 51237069  
Modificació que s'autoritza:  
. Es concedix autorització per a impartir el cicle formatiu de grau mitjà d'Equips i Instal.lacions Electrotècniques, en substitució del cicle formatiu de grau mitjà d'Equips Electrotècnics de Consum, i s'amplia en una unitat l'autorització per a impartir el cicle formatiu de grau mitjà de Gestió Administrativa, de manera que el centre queda configurat en la seua totalitat amb la següent composició:  
Cicles Formatius de Grau Mitjà:  
. 2 unitats de Gestió Administrativa, amb 60 llocs escolars, en doble torn, una unitat de matí i altra de vesprada.  
. 2 unitats d'Equips i Instal.lacions Electrotècniques, amb 60 llocs escolars.  
Disposició addicional única  
La present orde donarà lloc a la corresponent inscripció en el Registre de Centres Docents de la Comunitat Valenciana.  
DisposiciÓ final   
Única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 21 de juliol de 2006  
El conseller de Cultura, Educació i Esport  
ALEJANDRO FONT DE MORA TURÓN